"Чын татар җанлы егет": Рөстәм Вәлиевнең вафатына 7 ел тулды

	5 мартта танылган якташыбыз, Россиянең атказанган һәм Татарстанның халык артисты Рөстәм Вәлиевнең вафатына 7 ел тулды. Рөстәм белән Илһам абыйны бер-берсеннән аерып булмый, әлбәттә. Алар 20 елдан артык сәхнәдәш дуслар булып кына түгел, тормышта да бер-берсен ихтирам итеп яшәделәр. 	 «Рөстәм белән җырлавы - җан рәхәте», - дия иде Илһам абый Шакиров. Чыннан да, Рөстәм баянда һәм башка уен коралларында уйнавы, зур дәрәҗәдәге осталыгы белән аерылып тора иде. Ул баян, гармун телләре аша Илһам абыйның моңлы тавышына хас булган тавышлар яңгырата белә иде. Алар арасында ниндидер бер тирән дуслык хисе бар иде, бер-берсен хөрмәтләп иҗат иттеләр алар. Мин үзем тумышым белән Нурлат районыннан. Илһам абый белән Рөстәм Нурлатка концерт белән киләләр икән - мин дә анда барырга ашыга идем. Нурлатлылар бик кунакчыл халык, сәнгатьне яратучан, артистларны хөрмәт итүчән. Бер шулай очрашкач, мин Рөстәмнән сорадым: «Син Илһам абый белән абыйлы-энеле туганнар кебек. Аның сере нәрсәдә соң, сезне нинди хисләр, сыйфатлар якынлаштыра?» 
	---	
Бердәмлек

	№ --- | 06.03.2021	


